Steinhoff: Op pad nul toe | Netwerk24
Deur Simon Brown 17 Mei 2019 05:00
Markus Jooste, voormalige uitvoerende hoof van Steinhoff
Ná ’n lang wag is Steinhoff se resultate vir die jaar geëindig September 2017 uiteindelik bekendgemaak – die resultate wat Markus Jooste, voormalige uitvoerende hoof, laat bedank en die aandeelprys in duie laat stort het.
Die slegte nuus is dat die resultate so erg is as verwag, indien nie erger nie. Dit is deurtrek van korrupte seniorbestuurspraktyke, en bring ’n bankrot maatskappy aan die lig.
Bates (ontasbares en klandisiewaarde uitgesluit) staan tans op net meer as €10 miljard en laste op net meer as €14 miljard – tegnies is die maatskappy dus bankrot.
Bedryfsgewys besit die maatskappy wel ’n aantal goeie ondernemings, waaronder ’n aandeel van meer as 70% in Pepkor, maar regsgedinge gaan als verwoes wat oorbly.
Bedryfsgewys besit die maatskappy wel ’n aantal goeie ondernemings, waaronder ’n aandeel van meer as 70% in Pepkor, maar regsgedinge gaan als verwoes wat oorbly wanneer aandeelhouers (onder meer party wat aan Steinhoff bates in ruil vir aandele verkoop het) hof toe gaan om verliese te probeer verhaal.
Die maatskappy sal uiteindelik waardeloos wees, want lewensvatbare bates sal verkoop word om eise en verliese, wat die bates sal oorskry, te probeer dek. Dié wat die aandeel nou koop, doen dit om met kortstondige prysbewegings te spekuleer, wat reg is. Maar moenie koop met hoop op herstel nie. Die aandeel gaan later niks werd wees nie.
Meer oor: Markus Jooste | Finweek | Steinhoff